tomron87/hebrew-wikipedia-sentences-corpus huggingface dataset:
חלק זה של העיירה מהווה כפר נפרד הקרוי קיוזופ (Cusop).
היי-און-וואי נחשבת לגן-עדן עבור חובב הספרים שכן בעיירה הקטנה ישנם יותר מ-30 חנויות ספרים, דבר אשר עבורו מפורסמת היי ברחבי העולם וידועה כ"עיר ספרים".
רוב החנויות מוכרות ספרים מיד שנייה ואין זה נדיר למצוא בחנויות ספרים מימי המאה ה-19.
בנוסף, מפוזרים בעיר דוכני ספרים המבוססים על יושר (Honesty Bookshops), כלומר ללא קופאים.
לדוגמה, בחצר של טירה או מבנה ישנו ארון ספרים והמבקרים רשאים לעלעל בהם, לבחור ולשלשל את הסכום המבוקש לתיבה הממוקמת קרוב לדוכן.
האתר הבולט בעיר הספרים הוא הטירה אשר שוכנת בכניסה למרכז העיירה, אשר למרות מצבה הנוכחי ההרוס עדיין נראית מרשימה.
הטירה נבנתה במאה ה-13 וספגה נזק משמעותי במרד הוולשי אשר הונהג על ידי אווין גלינדור (Owain Glyndwr) בשנת 1400, אך עדיין חיו בה עד לתחילת המאה ה-20.
מאז שנת 1988 נערך בהיי פסטיבל ספרות בשיתוף עם העיתון היומי "הגארדיאן".
את הפסטיבל פוקדים כ-80,000 מבקרים לאורך עשרת ימיו בתחילת חודש יוני בכל שנה, כדי לראות ולשמוע סופרים ומשוררים חשובים מרחבי העולם.
היטמן הוא סרט קולנוע אמריקני משנת 2007 המבוסס על סדרת משחקי מחשב הנושאת את אותו שם.
סדרת המשחקים מגוללת את סיפורו המתמשך של סוכן 47, רוצח שכיר מטעם ארגון ממשלתי סודי ביותר.
את הסרט ביים זבייר ג'נס, ווין דיזל שימש מפיק בפועל.
מככבים בו טימותי אוליפנט ודאגריי סקוט בתפקידים הראשיים.
סרט אתחול מחודש הנקרא "היטמן: סוכן 47" עלה לאקרנים ב-21 באוגוסט 2015 ומככבים בו רופרט פרנד כסוכן 47, לצד זאכרי קווינטו, תומאס קרצ'מן כנבל של הסרט, קירן הינדס והאנה וייר.
הסרט נפתח במונטאז' המראה קבוצת ילדים קרחים הנמצאים באימוני קרב מגע ושימוש בנשק, שעל החלק האחורי של גולגולתם נחקק ברקוד.
סוכן האינטרפול מייק וויטיאר שב לביתו ערב אחד ומגלה שסוכן 47 ממתין לו בביתו.
באמצעות פלאשבק, הסרט חוזר שלושה חודשים אחורה, כאשר סוכן 47 משלים משימת חיסול בסנקט פטרבורג, רוסיה.
הוא מקבל שדר מאשת הקשר בארגון בו הוא עובד, דיאנה, שאומרת לו כי מטרתו הבאה המיועדת לחיסול היא נשיא רוסיה, מיקאיל בליקוף, בפומבי.
סוכן 47 מצליח לחסל את בליקוף ביריית ראש ממרחק 4 ק"מ בעזרת רובה צלפים.
כאשר 47 מחכה בתור לרכבת המוציאה אותו מרוסיה קיבל סוכן 47 הודעה לנייד אשר כתוב בה שייצור קשר בדחיפות עם המשרד ,47 יוצר קשר ואשת הקשר שלו (דיאנה)מודיעה לו שקיימת עדת ראייה ושמה ניקה, ועל 47 לחסל אותה.
הוא עוקב אחריה ומתעמת איתה ברחוב אך מחליט לא להרוג אותה משום שלא ראתה אותו מעולם.
בנוסף, מתפרסם באמצעי התקשורת כי בליקוף ניצל מניסיון התנקשות בחייו, לאחר שהכדור שרט אותו קלות.
סוכן 47 דורש תשובות מניקה לגבי אלה שרוצים במותה, אם היא כלל לא הייתה עדה לרצח, ומדוע בליקוף נשאר בחיים.
בינתיים, הסוכן מייק וויטיאר ושותפו מקבלים מידע לפיו סוכן 47 נמצא בבית המלון.
הוא נתקל בסוכן שירות הביטחון הפדרלי יורי מרקלוב, שלוקח את העניינים לידיו ושולח את צוותו ללכוד את סוכן 47. דיאנה יוצרת קשר עם סוכן 47 ומוסרת לו שבליקוף עצמו הוציא חוזה לחיסולו.
צוות הפס"ב מתקיף את בית המלון וסוכן 47 נמלט.
הוא מציל את ניקה מניסיון התנקשות ויחד הם נמלטים על חייהם, כאשר הארגון בו הוא עובד שלח מתנקשים אחריו בעקבות "כישלון" במשימתו.
ניקה מספרת לסוכן 47 שלבליקוף יש כפילים - ייתכן שהוא הרג אחד מכפיליו של בליקוף, או שבליקוף האמיתי מת וכעת הכפיל מחליף אותו.
סוכן 47 מארגן פגישה עם סוכן ה-CIA סמית', ועושה איתו עסקה לחיסול אחיו של בליקוף, סוחר בנשק ובבני אדם בשם אודרה, תמורת עזרתו האפשרית של סמית' בעתיד.
סוכן 47 חוטף את יורי ומאלץ אותו לשלוח את צוות הפס"ב על-מנת להרוג את הכפיל של בליקוף בזמן שהוא נושא דברי הספד על אחיו בכנסייה.
סוכן 47 מתחפש כחייל רוסי, מחסל את בליקוף ומרשה לעצמו להילקח בידי סוכני האינטרפול בראשות מייק וויטיאר.
אולם, הסוכן סמית' מתערב ברגע האחרון ומאפשר לסוכן 47 להימלט.
לאחר פלאשבק לזמן ההווה, מייק וויטיאר נתקל בסוכן 47 בחדר העבודה שבביתו, שמאלץ אותו לביים את מותו של סוכן 47, אחרת הוא ירדוף אחר משפחתו.
בסוף, סוכן 47 מקווה שלא יראו שוב אחד את השני, לטובתם.
סצנת הסיום מגלה את סוכן 47 עוקב אחרי ניקה דרך עינית רובה הצלפים, כאשר בסמוך לו מוטלת גופתו של מתנקש, ובאומרו "אמרתי לך לעזוב אותה לנפשה".
טימותי אוליפנט - סוכן 47, הגיבור של הסרט.
דאגרי סקוט - סוכן האינטרפול מייק וויטיאר, סוכן אינטרפול אשר עוקב אחר הסוכן 47.
רוברט נפר - סוכן שירות הביטחון הפדרלי יורי מרקלוב, סוכן רוסי שמנסה לחסל את 47 ואת ניקה.
אולגה קורילנקו - ניקה בורונינה.
אולריך תומסן - מיקאיל בליקוף, נשיא רוסיה והאנטגוניסט הראשי של הסרט.
הנרי איאן קיוזיק - אודרה בליקוף, סוחר נשק ובני אדם ואחיו של מיקאיל.
ג'יימס פוקנר - הסוכן סמית', סוכן CIA לא יוצלח.
ליסה ג'ייקובס - קולה של דיאנה.
בפברואר 2003, יוצרי משחק המחשב "Eidos Interactive" ו-"IO Interactive" החלו במשא ומתן עם חברות ההפקה בהוליווד לצורך הבאת המשחק למסך הגדול.
פוקס המאה ה-20 רכשה לבסוף את הזכויות ליצירת סרט ושכרה את התסריטאי סקיפ וודס ("שם קוד: דג חרב") לכתוב תסריט.
וין דיזל ("xXx", מהיר ועצבני) שימש כמפיק בפועל, כאשר לוק בסון (לאון, ניקיטה) שימש כמפיק.
צילומי הסרט נערכו במספר ערים כסופיה בבולגריה, לונדון, איסטנבול, סנקט פטרבורג ודרום אפריקה.
הגרסה הקולנועית של הסרט אינה הסופית.
לקראת תום צילומי הסרט פוטר הבמאי זבייר ג'נס, שגרסתו המקורית עוסקת יותר בפיתוח הדמויות הראשיות, ואולפני ההסרטה דרשו את קיצוצו של התוצר הסופי כדי שיתאים לקהל רחב יותר.
מעריצי המשחקים מאמינים כי גרסתו של ג'נס נאמנה יותר לרוח המשחקים, כלומר אפלה ומחושבת יותר, וכי זהו רק עניין של זמן עד שתצא גרסת הבמאי.
עם תקציב שמוערך בכ-33 מיליון דולר, הסרט הכניס בסוף השבוע הראשון להקרנתו מעל 13 מיליון דולר, בכך הפך לרביעי בגודלו.
נכון לסוף שנת 2008, סכום ההכנסות הכולל אומד בקרוב למאה מיליון דולר (39 מיליון בארצות הברית ו-60 מיליון דולר ברחבי העולם).
הסרט סווג בסיווג R על ידי איגוד סרטי הקולנוע האמריקני על האלימות הגרפית הרבה שבו וכן על עירום חלקי.
למרות הצלחתו בקופות, מבקרים רבים קטלו את הסרט בטענה שעלילתו חלשה, המשחק יבש והאלימות בו מוגזמת מדי.
בסרט קיימות מספר מחוות לעולמו של סוכן 47 המתואר בסדרת משחקי המחשב:
מונטאז' הפתיחה הלקוח מסדרת המדע בדיוני מלאך שחור של ג'יימס קמרון, שעוסק בחיילים מהונדסים גנטית שברקוד חקוק מאחורי ראשם.
הסרט מציג את דמותם של סוכן 47 והסוכן סמית', וכן את קולה של אשת הקשר דיאנה, אשר לקוחים ממשחקי המחשב.
באמצעו של הקרב המתחולל בבית המלון, סוכן 47 פורץ לחדרם של שני בני נוער המשחקים במשחק המחשב.
סוכן 47 מגיע לבית המלון שבו שוכנת ניקה מלווה בזר ורדים אדומים.
סוכן 47 משתמש בנשקים המועדפים עליו - זוג האקדחים (ה- Silver Ballars) ורובה הצלפים.
בנוסף, באמצעו של קרב בין המתנקשים - גם בזוג חרבות קטאנה.
בפברואר 2013 אולפני פוקס הפקות דיווחו כי ביוני 2013 תצא לדרך הפקת הסרט "סוכן 47", סרט פעולה שיתבסס על סדרת משחקי היטמן ואינו סרט המשך לסרט "היטמן", כי אם אתחול מחודש וניסיון ליצור סדרת סרטים.
פול ווקר לוהק לגלם את תפקיד הרוצח השכיר והצילומים החלו בקיץ 2013, בברלין ובסינגפור.
בעקבות מותו של ווקר בשנת 2013, לוהק במקומו השחקן רופרט פרנד לתפקיד.
היי־טק (מאנגלית: High Tech ולפעמים Hi-Tech, קיצור של High Technology; בעברית: טֶכְנוֹלוֹגְיָה עִלִּית, תַּעֲשִׂיָּה עִלִּית) הוא שמן הכולל של התעשיות העוסקות בטכנולוגיה מתקדמת (ולכן גם נקראת תעשייה עתירת ידע).
המונח מתייחס פעמים רבות לתעשיות הקשורות לעולם המחשוב, אך גם לתעשיות האלקטרוניקה, הביוטכנולוגיה ואחרות.
תעשיית המחשוב קיימת כבר משנות ה-60. בשנות השבעים התפתחו בארצות הברית עסקי חומרה ותוכנה קטנים שנקראו "חברות חצר אחורית" משום שהוקמו במחסנים של בתים פרטיים בתקציב מינימלי.
כמה מהחברות האלה הצליחו מאוד והמודל הצית את דמיונו של דור שלם של יזמים (לדוגמה, ממציא הגיליון האלקטרוני היה מיליארדר כבר בשנות ה-70).
מושג ההיי־טק עצמו הפך שגור בסוף שנות ה-80 ובתחילת שנות ה-90, במקביל לגידול העצום בשימוש באינטרנט.
בתקופה זו נוסדו חדשות לבקרים חברות היי־טק קטנות, רובן כיוזמה פרטית המבוססת על רעיון בודד לתוכנה או חומרה מסוימים.
לעיתים, חברות אלו - חברות ההזנק (Startup) - נקנו על ידי חברות גדולות יותר, לעיתים תמורת כסף רב.
במחצית שנות התשעים נטבע מושג הכלכלה החדשה ומניות רבות הונפקו בציפייה לרווחים גדולים.
ערכן "על הנייר" של חברות רבות היה גבוה בהרבה מערכן בפועל; עובדים גויסו והתחלפו בקצב מסחרר, אשר הצביע על הדינמיות הרבה של הענף.
תופעות אלו הביאו לכינוי "בועת ההיי־טק" לדבוק בַתעשייה.
בתחילת המאה ה-21, כשהתחזיות לא התממשו וכשהתברר ששוק האינטרנט מתפתח לאט מהמצופה, דוּבּר על "פיצוץ הבועה": חברות היי־טק רבות נסגרו ואלפי אנשי מחשבים צעירים (שכן בינתיים הפכו לימודי מדעי המחשב לתחום פופולרי ביותר באוניברסיטאות) מצאו עצמם מחוסרי עבודה.
בשנת 2004 החלה התאוששות בתחום, וחברות היי־טק רבות החלו מחדשות את גיוסי העובדים.
מאז שנות ה-90 התפתחו בעולם מרכזי היי־טק, מקומות בהם נוצרו תנאים מסוימים שפיתו חברות היי־טק לפתוח מפעלים וסניפים בהם.
הגורמים לכך משתנים ממקום למקום: בהודו (שבה מתרכזת תעשיית ההיי־טק באזור העיר בנגלורו) ובמלזיה זהו כוח האדם הזול, באירלנד - הטבות מס משמעותיות לחברות אשר סייעו להתפתחות התחום, ובישראל - למרות כוח האדם היקר - המקוריות המחשבתית והתעוזה העסקית.
בארצות הברית נחשב "עמק הסיליקון" שבקליפורניה למרכז תעשיית ההיי־טק, וחשיבותו בינלאומית; שם המקום הפך סמל לתעשיית ההיי־טק (כך, למשל: "בבנגלור נמצא 'עמק הסיליקון' של הודו").
הסיליקון שבשם המקום מתייחס לצורן, היסוד הכימי ממנו מייצרים טרנזיסטורים, אבני הבסיס של שבבי האלקטרוניקה.
תעשיית ההיי־טק בישראל מרוכזת בעיקרה באזור גוש דן, אך היא משתרעת עד חיפה בצפון, ירושלים במזרח ובאר שבע בדרום.
אזור זה זכה לכינוי סיליקון ואדי.
ראשית תעשיית ההיי־טק בישראל הייתה במסגרות ממשלתיות, בחיל המדע שלימים הפך לרשות לפיתוח אמצעי לחימה, בתעשייה האווירית לישראל ובגופים נוספים.
אבן הדרך הראשונה של התעשייה הפרטית הייתה הקמתה של חברת אלרון על ידי עוזיה גליל, ובתמיכתו של דן טולקובסקי ושל חברות הטכנולוגיה של תשלובת ארגמן בהובלתו של שמעון קליר.
שנת 2021 הייתה שנת שיא להיי־טק הישראלי, עם היווצרותן של 30 חדי-קרן חדשים, ומעל 70 הנפקות - כולל 21 הנפקות בשווי של מיליארד דולר ויותר.
אולם, בראשית 2022 חברות רבות שהונפקו ראו ירידת ערך חדה בשווי שלהן.
המשבר החוקתי בשנת 2023 גרם לא וודאות שפגעה בהשקעות בענף ההייטק ולחיפוש אלטרנטיבות של יזמים ועובדי הייטק מחוץ לישראל.
בנוסף, דו"ח של רשות החדשנות מצא כי חברות ההיי־טק מעסיקות כ-10% מכוח העבודה בישראל, אחראיות ל-15% מהתמ"ג ול-43% מהייצוא הישראלי, כמו גם ל-40% משווי החברות הנסחרות בבורסה לניירות ערך בתל אביב.
JUMP היא להקת בנים יפנית בעלת תשעה חברים תחת סוכנות הטאלנטים Johnny & Associates.
מתייחס לעובדה שכל החברים נולדו בתקופת הייסיי, והמילה JUMP היא ראשי תיבות של Johnny's Ultra Music Power.
כמו בוגרי סוכנות אחרים למשל Hikaru Genji ו-V6, הלהקה מחולקת לשתי תת-קבוצות: (Hey!
7 (אין קשר ללהקה הזמנית עם אותו השם), החמישייה הבוגרת והרביעייה הצעירה בהתאמה.
עד שנת 2011 מנתה הלהקה עשרה חברים - החבר העשירי, רְיוּטַארוֹ מוֹרימוֹטוֹ - הצעיר מבין כולם (בן 16 באותה התקופה), הושעה מהלהקה לאחר שתמונות שלו מעשן סיגריות מתחת לגיל המותר בחוק הודלפו אל הרשת.
2007 המוקדמת: הקבוצה הזמנית Hey!
במהלך הופעת האביב של KAT-TUN ב-3 באפריל 2007, הג'וניורים של ג'וני (כלומר, טירוני הסוכנות הצעירים) יוּיַה טַקַאקִי, דַאיקִי אַריאוֹקַה, רְיוּסְקֶה יאמַאדַה, יוּטוֹ נַקַאג'ימַה ויוּרִי צִ'ינֵן נקראו להיות חלק בקבוצה חדשה בשם Hey!
7. בתחילה, הסטאטוס הזמני של הקבוצה לא היה ברור, דבר שהדאיג את מעריצי קבוצות הג'וני ג'וניורז J.J Express, משום שהדבר עלול היה להתפרש כפיצול הקבוצה והעברתם של טַקַאקִי ואַריאוֹקַה לקבוצה החדשה לצמיתות.
7 יצא לאור סינגל בשם "Hey!
Say!" ב-1 באוגוסט 2007. בצד A של הסינגל, שנקרא Hey!
Say!, השתמשו בתור הפתיח השני לסדרת האנימה Lovely Complex, ובצד B שנקרא "BONBON" השתמשו בתור הסגיר השני של אותה הסדרה.
הסינגל מכר 120,520 עותקים בשבוע הראשון שלו, דבר שהפך את הקבוצה לקבוצת הבנים הצעירה ביותר שטיפסה לראש מצעד הסינגלים של אוריקון.
2007 המאוחרת: הפריצה של Hey!
ב-24 בספטמבר 2007, הכריזה סוכנות Johnny & Associates על הקמתה של להקת הבנים Hey!
JUMP, להקת הג'וניז הגדולה ביותר בהיסטוריית הסוכנות.
7 הצטרפה לחמישה טירוני סוכנות נוספים - קוֹטַה יַאבּוּ, קֶיי אינוֹ, היקַארוּ יָאוֹטוֹמֶה, קֶייטו אוֹקַאמוֹטוֹ ורְיוּטַארוֹ מוֹרימוֹטוֹ - והקבוצה הגדולה שמנתה עשרה חברים התפצלה לשתי קבוצות, חמישה בוגרים וחמישה צעירים.
כמו כן הוכרז שהם יוציאו לאור את תקליט הפריצה שלהם ב-14 בנובמבר 2007, עם השיר Ultra Music Power שבו השתמשו כשיר הנושא של יפן בגביע העולם בכדור-יד 2007.
ב-30 באפריל, שחררו את DVD ההופעה הראשון שלהם אי פעם, "Hey!
הלהקה שחררה את הסינגל השני שלה, Dreams Come True, ב-21 במאי, שטיפס לראש טבלת מצעד האוריקון.
ביולי 2008 הוכרז שבסינגל השלישי של הלהקה, Your Seed, ישתמשו בגרסה היפנית לסרט האנימציה "קונג-פו פנדה".
באוקטובר 2008, הלהקה הוציאה לאור את הסינגל הרביעי שלה Mayonaka no Shadow Boy (ילד הצללים של חצות), שהיה לשיר הנושא של הדרמה היפנית "Scrap Teacher", בה כיכבו ארבעת החברים יאמאדה, נקאג'ימה, אריאוקה וצ'ינן.
ג'אמפ הוציאו לאור את DVD ההופעה השני שלהם "Hey!
ב-24 בפברואר 2010, אחרי הפסקה ארוכה, הוציאה לאור הלהקה את הסינגל החמישי שלה Hitomi no Screen ("המסך שעל העיניים"), שטיפס לראש מצעד הסינגלים השבועי של אוריקון עם 202,000 עותקים.
JUMP הוציאו לאור את האלבום הראשון שלהם, שנקרא Jump No.
ב-15 בדצמבר 2010, הלהקה הוציאה לאור סינגל נוסף בשם "Arigato (Sekai no Doko ni ite mo) ("תודה - לא משנה מהיכן בעולם").
הוא הגיע למקום הראשון במצעד האוריקון ומכר כ-64,206 עותקים כבר ביומו הראשון.
2011: יאן יאן ג'אמפ, השעייתו של מורימוטו ו"הדרדסים"
ג'אמפ וטירוני ג'וני נוספים מככבים בתוכנית אירוח בשם "יָאן יָאן ג'אמפ".
התוכנית עלתה ב-16 באפריל 2011. השם והרעיון שמאחורי התוכנית מבוססים על תוכנית בשם "Yan Yan Utau Studio" שעלתה בערך 20 שנה קודם לכן, ובה כיכבו חברי הסוכנות הבוגרים.
ב-16 באפריל של אותה השנה הקיפו את הלהקה מחלוקות רבות, לאחר שהודלפו לרשת תמונות של החבר הצעיר מורימוטו מעשן מתחת לגיל המותר בחוק.
ביום שלמחרת, כתגובה לסקנדל, הביעה הסוכנות את התנצלותה כלפי הציבור ותכננה להשעות את מורימוטו טוטאלית מכל הפעילויות שתוכננו לו.
לאחר מכן הוסר הפרופיל של מורימוטו מהאתר הרשמי של הסוכנות.
ג'וֹני קִיטָאגָאוַוה, נשיא החברה, נשא הצהרה רשמית בנוגע לעניין.
הוא טען שמורימוטו שואף להתמקד בלימודיו ודחה כל אפשרות שיחזור לסוכנות.
ב-29 ביוני 2011, שוחרר סינגל חדש בשם "Over", שאף הוא זינק אל המקום הראשון במצעד הסינגלים של אוריקון כבר ביום הראשון עם 113,554 עותקים, דבר שהפך את הסינגל לסינגל הנמכר ביותר של היי!
ג'אמפ מאז "Ultra Music Power", שיר הפריצה שלהם משנת 2007.
ב-21 בספטמבר 2011, הם הוציאו לאור את הסינגל השמיני שלהם, "Magic Power", הסינגל הראשון שלהם בלעדי מורימוטו.
"Magic Power" שימש כשיר הנושא בגרסת הדיבוב היפנית לסרט התלת-מימד של "הדרדסים", שבה דובבו שניים מחברי הלהקה - ריוסקה יאמאדה ויורי צ'ינן, את דמויותיהם של ביש-גדא ובר-מוח.
2012: פעילויות בינלאומיות: סיבוב ההופעות באסיה ו"ג'אמפ וורלד"
הלהקה ערכה את סיבוב ההופעות היבשתי הראשון שלה ממרץ עד יוני, עם סדרת הופעות בטאיוואן, קוריאה הדרומית ויפן.
כמו כן הוכרז על שחרור הסינגל הראשון שלהם לאותה השנה, תשיעי במספרו, ב-22 בפברואר - בשם "Super Delicate".
בנוסף, דווח כי מורימוטו לא ייטול חלק בשום פעילות עתידית של הלהקה שכן הוא רוצה להתמקד בלימודיו.
ב-15 במרץ, הוכרז כי סיבוב ההופעות בהונג-קונג יידחה לחודש מאי, ושסיבוב ההופעות בבנגקוק יבוטל מסיבות שאינן ידועות.
ב-22 באותו החודש הוכרז על מיוזיקל חדש בשם "ג'וניז וורלד", שיופק ויבויים על ידי ג'וֹני קִיטָאגָאוַוה - ויעלה לראשונה בתיאטרון הגן הקיסרותי במהלך חודשי נובמבר ודצמבר.
ג'אמפ יהיו המציגים הראשיים, בנוסף ל-100 נוספים שיופיעו במהלך המופע וביניהם הלהקות Kis-My-Ft2, Sexy Zone, A.B.C-Z וטירוני ג'וני אחרים, כמו גם הטאלנטים הבוגרים -קָאזוּיַה קָאמֵנַאשִי, הִידֵאַקִי טָאקִיזָאוַוה וקוֹאִיצִ'י דוֹמוֹטוֹ - שיתנו הופעת אורח.
ב-25 באפריל, כמעט שנתיים אחרי יציאת אלבומם הראשון, הלהקה הכריזה על שחרורו של אלבומם השני ב-6 ביוני.
סיבוב ההופעות האסיאתי הראשון שלהם החל בבימת יוֹקוֹהַאמַה אָרֵנַה ב-3 במאי.
בסוף שנת 2012, הוכרז כי ריוסקה יאמאדה יפרוץ בקריירת סולו עם הסינגל "Mystery Virgin" ב-9 בינואר 2013. תחילה השיר הושמע ברדיו המיינסטרים ב-30 בנובמבר 2012, ולאחר מכן הותר להורדה דיגיטלית ב-26 בדצמבר 2012.
2013: ההופעה הראשונה בתאילנד, "פסטיבל חג ההודיה" ושחרור הסינגל "Come On A My House"
ב-3 במרץ, ג'אמפ ערכה את מפגש המעריצים הראשון שלה בתאילנד.
הלהקה השתתפה בתוכניות אירוח רבות, כמו כן שידרו תוכניות רדיו ואף השתתפו במספר רב של פרסומות טלוויזיה.
תוכניות אירוח בהם השתתפו חברי הלהקה:
היטן נשאה עימה גשושית קטנה בשם האגורומו (Hagoromo), ששוחררה על יד הירח ויועדה להיכנס למסלול סביבו.
היטן עצמה שוגרה למסלול אליפטי גבוה סביב כדור הארץ, עם אפוגיאה של 476,000 ק"מ, כך שהיא תחלוף על פני הירח 10 פעמים במהלך משימתה, שהסתיימה עם התרסקותה על הירח ב-10 באפריל 1993.
היטן נקראה על שמו של מלאך בודהיסטי מעופף (לעוף -飛 HI, שמיים- 天 TEN) המנגן מוזיקה.
האגורמו נקראה על שם הרעלה ששימשה את היטן.
המטרות המרכזיות של המשימה היו:
בחינת יכולת שליטה במסלול הגשושית באמצעות כוח המשיכה של כדור הארץ והירח יחד.
הכנסת הגשושית האגורומו למסלול סביב הירח.
ביצוע ניסויי ניווט אופטיים על החללית, שיוצבה באמצעות סיבובה סביב עצמה.
בחינת "סבלנות" מחשב הגשושית ומערכת הטלמטריה לתקלות.
בחינת טכניקת ה"אירוברייק" (Aerobrake) - טכניקה להאטת גשושיות באמצעות חיכוך עם האטמוספירה.
לזהות ולמדוד את מסותיהם ומהירותם של מיקרו-מטאוריטים.
בהמשך המשימה נוספו עוד שלוש מטרות:
הגעה לנקודות לגראנז' L4 ו-L5.
היטן נבנתה בצורת גליל בקוטר 1.4 מטרים ובגובה 0.8 מטרים.
הגשושית האגורומו הורכבה בראש החללית.
משקל החללית בשיגור היה 197 ק"ג - כאשר מתוכם 42 ק"ג הידרזין ו-12 ק"ג משקל הגשושית האגורומו.
הגוף הגלגילי של הגשושית כוסה בתאים סולאריים שסיפקו כוח חשמלי של 110 ואט.
בנוסף גובתה החללית בסוללה קטנה.
החללית יוצבה על סיבובה סביב ציר הגליל במהירות של 10-20.5 סל"ד.
מערכת ההנעה והגישה של החללית כללה 8 מנועים בעלי דחף של 23 ניוטון ו-4 מנועים בעלי דחף של 3 ניוטון, שני חיישני שמש, סורק כוכבים ושלושה מדי תאוצה.
מערכת הניווט האופטית כללה שני גלאי CCD לזיהוי הירח וכוכבים בהירים אחרים.
תקשורת עם החללית בוצעה באמצעות אנטנה קולינרית לטווח בינוני, שתי אנטנות דיפול לטווח קצר, משדרים ומקלטים.
מחשב החללית כלל שלושה מעבדים נפרדים עם סך הכל 2 מגה-ביט ROM ו-512 קילו-ביט RAM.
היטן שוגרה ב-24 בינואר 1990, 11:46:00 UTC, על גבי משגר Mu-3S-II ממרכז החלל אוצ'ינורה שביפן, למסלול אליפטי גבוה סביב כדור הארץ.
מהירות הכניסה למסלול הייתה קטנה ב-50 מ' לשנייה מהמתוכנן ולכן היטן נכנסה למסלול באפוגיאת 290,000 ק"מ במקום אפוגיאת 476,000 ק"מ.
מספר תמרונים שבוצעו לאחר מכן תיקנו את מסלול הגשושית, שנכנסה בסופו של דבר למסלול המתוכנן ב-18 במרץ 1990.
באותו יום (ה-18 במרץ), כשהתקרבה היטן אל הירח בפעם הראשונה, היא שחררה את האגורומו למסלול סביבו.
שש דקות לאחר השחרור ביצעה היטן את יעפה הקרוב ביותר על פני הירח במרחק של 16,472 ק"מ.
עד 4 במרץ 1991 השלימה היטן שבעה יעפים נוספים על פני הירח, ואז החלה את שלב ה"אירברייק" של משימתה.
ב-19 במרץ 1991 טסה היטן אל תוך שכבת האטמוספירה העליונה של כדור הארץ, בגובה 125.5 ק"מ מעל האוקיינוס השקט במהירות 11 ק"מ בשנייה.
החיכוך האט את מהירות הגשושית ב-1.712 מ' בשנייה כך שהאפוגיאה הונמכה ב-8,665 ק"מ.
הייתה זו הפעם הראשונה שגשושית ביצעה תמרון בלימה אטמוספירית לשם שינוי מסלולה.
תמרון אירוברייק נוסף בוצע ב-30 במרץ בגובה 120 ק"מ, שהאט את מהירות הגשושית ב-2.8 מ' בשנייה נוספים, והנמיך את האפוגיאה ב-14,000 ק"מ, ובזאת הסתיימה משימתה העיקרית של הגשושית שהחלה את משימתה המורחבת.
יעף תשיעי על פני הירח שימש להעלאת האפוגיאה ל-1,532,000 ק"מ.
דבר זה היווה את הפעם הראשונה בה נעשה שימוש במסלול מעבר באנרגיה נמוכה לשם שינוי מסלול, והשימוש הראשון במעבר אל הירח שדורש 0 דלתא V.
ב-2 באוקטובר 1991 היטן נלכדה זמנית בשדה הכבידה של הירח ואז הוכנסה למסלול לולאתי שעבר בנקודות לגראנז' L4 ו-L5, שם תרה אחר חלקיקי אבק "לכודים" (נקודות L4 ו-L5 הן נקודות "מאוזנות" מבחינת כוח הכבידה הפועל על גופים הנמצאים בהן).
ב-15 בפברואר 1993, 13:33 UTC, כשחלפה היטן במרחק 422 ק"מ מהירח, נוצל רוב הדלק שנותר לה על מנת להכניסה למסלול סביבו.
הדלק הנותר שימש לריסוק הגשושית, שמסלולה החל דועך כעבור חודשיים במסלול, על קרקע הירח ב-10 באפריל 1993, 18:03:25.7 UTC, ב-.
האגורומו שוגרה על גבי היטן ב-24 בינואר 1990. ב-21 בפברואר 1990 כשל המשדר שעל גבי האגורומו והתקשורת עימה נפסקה.
האגורומו שוחררה מהיטן ב-18 במרץ 1990 במטרה להיכנס למסלול סביב הירח.
הצתת מנוע ההאטה של האגורומו אושרה על ידי תצפית מכדור הארץ, והוערך כי הגשושית נכנסה למסלול של 7,400 × 20,000 ק"מ עם זמן הקפה של 2.01 ימים.
נתונים אלו מעולם לא אומתו, ובשל כך לא ידוע האם האגורומו אכן נכנסה למסלול סביב הירח.
האגורומו נבנתה בצורת פאון בעל 24 פאות, ברוחב 36 ס"מ, ובמשקל 12 ק"ג.
מנוע רקטי, מונע בדלק מוצק, ובמשקל 4 ק"ג, הורכב בתוך הגשושית ושימש אותה בעת הכניסה למסלול.
16 מתוך 24 פאות הגשושית כוסו בתאים סולאריים שהפיקו יחד 10 ואט.
תקשורת בוצעה באמצעות משדר ואנטנה שהורכבו בראש הגשושית.
הגשושית לא נשאה עימה כלים מדעיים ורק מידע טכני, כמו הטמפרטורה, שודר לכדור הארץ.
ההיי ליין (, מילולית: הקו העליון) הוא פארק בדרום מערב מנהטן, ניו יורק, באורך כ-2.33 ק"מ, על תשתית מסילת הרכבת העילית (ומכאן שמו) הנטושה, הנמצאת ברובה במקביל לשדרה העשירית ובקרבת נהר ההדסון.
הפארק נמצא בין הווסט וילג' מדרום ובין רובע צ'לסי מצפון.
הכניסה הדרומית נמצאת ברח' גאנסוורט (Gansevoort), המסתעף מרח' 14 מערב, והכניסה הצפונית נמצאת (בשלב הנוכחי - סוף 2024) ברחוב 34 מערב ופינת השדרה העשירית, בסמוך להאדסון יארד.
קטע המסילה המוגבהת של קו הצד המערבי באזור מידטאון מנהטן נבנה בשנות ה-20 של המאה ה-20, כדי להקל על העומס בקו הצד המערבי, ושירת את תנועת המטענים עד שנות ה-60. עד סוף שנות ה-70, תנועת המטענים בחלק הדרומי של הקו הפכה כמעט לא קיימת.
בתחילת שנות ה-80 נסגרו המסילות לפרק זמן משמעותי, כאשר הקו נבנה מחדש כדי להתאים אותו להרחבת מרכז ג'אוויטס.
גם לאחר שהקו נפתח מחדש, תנועת המטענים לא חזרה, והווידוקטים המוגבהים במנהטן עמדו נטושים במשך למעלה משלושים שנה.
בשנת 1999 התאגדה קבוצה של תושבי האזור כדי להפוך את הקו הנטוש לפארק עירוני.
בתמיכת העירייה והממשל, כספים רבים הושקעו וחלקו הראשון של הקו נפתח בשנת 2006. חלקו השני של הקו נפתח בשנת 2009, והחלק האחרון, שממנו נשקף האמפייר סטייט בילדינג, נמצא בשלבי פיתוח.
השפעת הפארק על הסביבה וערך הדירות השוכנות סביבו עצומה.
מצד אחד ערך הדירות העולה מושך לאזור תושבים רבים, המעוניינים באיכות חיים גבוהה יותר.
עם זאת, תושבים רבים של האזור, שלא יכולים לממן את שכר הדירה העולה נאלצו לעזוב את השכונה.
פשע כמעט ואיננו קיים בפארק.
עם פתיחת חלקו השני של הפארק, בשנת 2009, דיווח "הניו יורק טיימס" כי מאז פתיחת הפארק לא דווח על אף פשע חמור כמו תקיפה או שוד בפארק.
אחת הסיבות לכך היא, לפי טענת מתכנני הפארק, כי בעוד שפארק ריק מהווה מוקד משיכה לפשע, הרי הפארק החשוף לעיני הבניינים שסביבו ותושביו מרחיק פושעים.
ראשי-ערים אחרות בארצות הברית, כמו פילדלפיה, שיקגו וסנט לואיס הושפעו אף הם מן הפארק והשפעתו החיובית ותכנונים לביצוע תוכניות דומות בערים אחרות מתקיימים.
למעשה, עלות הריסת מסילות רכבת מסוג זה במרכזי הערים גבוהה יותר מאשר הסבת המסילה לפארק.
הסרט אני אגדה צולם בחלקו בפארק, תחת המסילה ובאזור בכלל.
בעונה הראשונה של סדרת הטלוויזיה בנות מופיע הפארק.
בריאן ביילי , ידוע בשם הבמה שלו, היטמן (Hittman), הוא ראפר מן החוף המערבי, כותב שירים ומפיק מלוס אנג'לס שבקליפורניה.
היטמן היה חתום בחברת התקליטים אפטרמת' אנטרטיינמנט של ד"ר דרה משנת 1998. הוא הופיע כאורח בתשעה משירי האלבום "2001" של ד"ר דרה, והוא האמן שמתארח בשירים הרבים ביותר באלבום.
בחברת התקליטים של ד"ר דרה לא הצליח להוציא את אלבומו, עד מהרה עזב, כמו אמנים אחרים באותו הזמן, כמו ראקים, את חברת התקליטים אפטרמת'.
בשנת 2000 הוציא את הסינגל הפופולרי ביותר שלו, "Last Dayz", שהופיע ב-B-side של הסינגל "Forgot About Dre" של ד"ר דרה.
בקליפ לשיר, "Last Dayz" של היטמן מקבל דקה משלו בסוף.
לאחר שעזב את אפטרמת', הוא הוציא את האלבום שנועד לצאת בה - "Hittmanic Verses", בחברת התקליטים סיק ביי רקורדס (Sick Bay Records) ב-2005. לעיתים רחוקות הוא המשיך להופיע בשירים כאורח.
הוא הפיק שירים, כמו "Progression" מהאלבום "The Golden Age" של דיזי רייט.
הֵַיי-קיוּנְג סוּ (בקוריאנית: 서혜경; נולדה ב-7 במרץ 1960) היא פסנתרנית דרום קוריאנית המתגוררת בניו יורק.
היא נודעת בטון העגול והעשיר שלה, ובפיסוק דמוי-הזמרה האופייני לה, מאפיינים, שהגדירו את הסגנון הרומנטי של נגינת הפסנתר ושלטו בכיפה בתור הזהב של הפסנתרנות.
היא החלה לנגן בפסנתר בגיל חמש, והופיעה לראשונה עם תזמורת בגיל 11, עם תזמורת רשות השידור הקוריאנית, בנגינת הקונצ'רטו לפסנתר מס' 21 של מוצרט.
לאחר לימודים ביפן אצל קיוקו טאנאקה, עברה בגיל 15 לניו יורק להמשיך את לימודיה, תחילה בבית הספר מאנס למוזיקה אצל נדיה רייזנברג, ואחר בבית הספר ג'וליארד אצל סשה גורודניצקי.
בשנת 1980 זכתה סו בפרס הראשון בתחרות הפסנתר הבינלאומית ע"ש פרוצ'ו בוזוני ובפרס שלישי בתחרות המוזיקה הבינלאומית ARD ב-1983.
סו הופיעה עם תזמורות חשובות, בהן תזמורת פילדלפיה, התזמורת הסימפונית של פיטסבורג, תזמורת פילהרמוניה, התזמורת הפילהרמונית של לונדון, תזמורת הרדיו של פרנקפורט, התזמורת הסימפונית של ברלין, תזמורת רדיו שטוטגרט, התזמורת הסימפונית של טוקיו, הפילהרמונית של סיאול ועוד.
בין המנצחים שתחת שרביטם ניגנה ריקרדו מוטי, שארל דיטואה, איוון פישר, משה עצמון, פרנץ ולזר-מסט ואחרים.
סו הופיעה ברסיטל ראשון בארצות הברית במרכז לינקולן בשנת 1985, כזוכה בפרס ויליאם פטצ'ק והייתה בין 25 הפסנתרנים בעלי השם העולמי שהוזמנו לנגו בקונצרט הגאלה בקרנגי הול לציון 135 שנה לייסוד חברת הפסנתרים "סטיינוויי ובניו".
אף כי סו מצטיינת במיוחד בביצועיה ליצירות של מלחינים רוסים מן התקופה הרומנטית כגון מוסורגסקי, צ'ייקובסקי ורחמנינוב, הרפרטואר שלה מקיף יצירות החל במוצרט, דרך בטהובן, שופן, ליסט, שומאן ויוהנס ברהמס ועד דביסי וראוול וכלה במלחינים בני זמננו כגון לוול ליברמן.
סו הקליטה את מכלול הקונצ'רטי של צ'ייקובסקי ורחמנינוב עם אלכסנדר דמיטרייב והתזמורת הסימפונית של אקדמיית סנקט פטרבורג וארבעה קונצ'רטי של מוצרט עם סר נוויל מרינר והאקדמיה של סנט מרטין בשדות.
רשימת הקלטותיה כוללת גם יצירות לפסנתר סולו מאת בטהובן, שופן, ליסט, מוסורגסקי, סקריאבין וסטרווינסקי.
1989 היי-קיונג סו מנגנת בטהובן - סונאטות לפסנתר מסק 21 ו-23/ רונדו בדו מז'ור אופוס 51-1 / פולונז בדו מז'ור אופוס 89 / לאליז WoO59 (דויטשה גרמופון)
2002 מוסורגסקי, "תמונות בתערוכה" / סטרווינסקי, "פטרושקה" / סקריאבין, סונאטה לפסנתר מס' 5 (ארקדיה)
2004 שופן, 12 אטיודים אופוס 25 / ליסט, 6 גראנד אטיודים של פגניני (יוניברסל מיוזיק)
2006 "אבני חן לפסנתר", יצירות משל באך, שופן, בטהובן, רחמנינוב, שוברט, מקדואל, ובר, ליסט וגלוק (יוניברסל מיוזיק)
2009 "לילה וחלום", קטעים של שוברט, שומאן, שופן, צ'ייקובסקי, מנדלסון, ליסט, גריג, ברהמס, פילד, דה פאיה ודביסי (יוניברסל מיוזיק)
2010 "מכלול הקונצ'רטי לפסנתר של רחמנינוב" / רפסודיה על נושא של פגניני; התזמורת הסימפונית של אקדמיית סנקט פטרבורג; מנצח אלכסנדר דמיטרייב (דויטשה גרמופון)
2012 "צ'ייקובסקי, מכלול היצירות לפסנתר ותזמורת"; התזמורת הסימפונית של אקדמיית סנקט פטרבורג; מנצח אלכסנדר דמיטרייב
2016 "מוצרט, קונצ'רטי לפסנתר מס' 18/20/21/23; האקדמיה של סנט מרטין בשדות; מנצח סר נוויל מרינר (דויטשה גרמופון)
היי האוס הוא בית הוצאה לאור של ספרי מחשבה חדשה ועזרה עצמית שנוסד בשנת 1984 על ידי המחברת לואיז היי, והוציאה לאור ספריה, "רפא את הגוף שלך" ו"אתה יכול לרפא את חייך".
בשנת 2005 מנחה הרדיו מנהל סאמר מקסטראוויק פיתח והשיק תחנת הרדיו אינטרנט, "Hay House Radio Network".
משרדי היי האוס הראשיים בקרלסבד, קליפורניה, ומחלקות בינלאומיות נוספות קיימות בממלכה המאוחדת, אוסטרליה, הודו, ודרום אפריקה.
הוא סרט קומדיה סאטירי רוסי משנת 2008 בבימויו של מריוס וייסברג.
זהו סרט סאטירי הכולל התייחסויות הומוריסטיות רבות לשבעה עשר רגעים של אביב ולדברי וייסברג הסרט נולד לאחר שנמאסה עליו ההערצה העיוורת של הרוסים לגיבורים של מלחמת העולם השנייה וכך הוא המציא את אלכסנדר איסאייביץ' אוסצ'קין, מרגל הולל שהצליח לחדור לשורות האס-אס.
הסרט זכה גם לסרט המשך בשם "רז'בסקי נגד נפוליאון".
המלחמה הפטריוטית הגדולה עומדת להסתיים ובקרוב יגיע 9 במאי 1945. קצין המודיעין הסובייטי אלכסנדר איסאייביץ' ("שורה") אוסצ'קין עובד כקצין SS בברלין בשם שטנדרטנפיהרר אולף שורנברג.
הוא עוסק בעבודות משרדיות ומסתובב במועדוני לילה.
עד מהרה נשלחת מרכזנית הרדיו זינה.
שורה וזינה מתאהבים זה בזה.
מולר שולח את הנס "הברזל" להתמודד עם שורנברג, אבל שורה מצליח להרוג את הנס.
בורמן סוחט את שורנברג תחת האיום שהוא יספר לכולם שהוא מרגל סובייטי אם שורנברג לא יסכים לקשר אינטימי איתו.
שורנברג, שהבין שהוא עומד על סף כישלון, מחליט לעזוב למולדתו.
בשלב זה, הגסטאפו חוטף ומענה את זינה.
שורנברג חותם במרמה על מסמך העברתה מבורמן ומרחיק אותה משם.
הם יחד תוקפים את אדולף היטלר ואווה בראון, קושרים אותם ולוקחים את הבגדים שלהם.
לאחר החלפת בגדים, הם מנסים לעזוב את מבנה הגסטפו, אבל הם מתגלים.
הם בורחים ונוסעים ברכב לגבול.
בהגיעם לגבול הסובייטי הם מבינים שמולדתם אינה שמחה מאוד לראותם, ועכשיו עליהם לברוח הן מהגרמנים והן מהרוסים.
קוזמיץ' (חבר של שורה) פותח דלת בקיר שדרכו הם עוזבים.
בסצנה הסופית, שורה וזינה נמלטים אל המרחב הפתוח.
צילומי הסרט נערכו ברובם בעיר לבוב שבאוקראינה.
ארגון "הקומוניסטים של סנקט פטרבורג ומחוז לנינגרד" ניסו להשיג מהרשויות איסור להקרנת ושידור הסרט ולמנוע מיוצרי הסרט לעסוק בקולנוע בתואנה לזילות של המלחמה וכלפי קורבנותיה.
אף שהם פנו בפנייה רשמית למשרד התרבות של רוסיה בדרישה למנוע את הקרנת הסרט בבתי הקולנוע בתואנה שהסרט "יזיק לבריאות ולמורל של ותיקי המלחמה, של קורבנות המצור ושל כל מי שמכבד את זכרם של החיילים הרוסים שנהרגו", זה לא הצליח והסרט בכל זאת הוקרן בבתי הקולנוע ברוסיה.
הסרט קיבל בעיקר ביקורות שליליות, אך התקבל יפה על ידי הצופים.
היי סקול מיוזיקל: המחזמר: הסדרה היא סדרת דרמה קומית מוקומנטרית מוזיקלית אמריקאית שנוצרה עבור דיסני+ על ידי טים פדרלי, בהשראת סדרת הסרטים היי סקול מיוזיקל.
הסדרה מתקיימת בגרסה בדיונית של בית הספר התיכון איסט היי, בית הספר בו צולם הסרט המקורי, והסדרה עוקבת אחר חבורה של חובבי תיאטרון בגיל ההתבגרות המשתתפים בהפקת בית ספר של היי סקול מיוזיקל: המחזמר.
בסדרה מככבים אוליביה רודריגו, ג'ושוע באסט, מאט קורנט, סופיה ויילי, לארי ספרסטין, ג'וליה לסטר, דרה רני, פרנקי רודריגז, מארק סיינט סייר, קייט ריינדרס וג'ו סרפיני.
היי סקול מיוזיקל: המחזמר: הסדרה שודר לראשונה בערוץ דיסני, ABC ו-FreeForm כשידור סימולטני ב-8 בנובמבר 2019, לקראת השקתה ב - דיסני+ ב-12 בנובמבר.
העונה הראשונה מורכבת מעשרה פרקים.
באוקטובר 2019, לפני שהסדרה עלתה לראשונה, דיסני+ חידשו את הסדרה לעונה שנייה אשר עלתה לשידור ב-14 במאי 2021 וכללה 12 פרקים.
ב-13 בספטמבר של אותה השנה חודשה הסדרה לעונה שלישית.
במאי 2022, עוד לפני עליית העונה השלישית לאוויר חודשה הסדרה לעונה רביעית.
העונה השלישית עלתה לאוויר ב־27 ביולי 2022. הסדרה חודשה לעונה רביעית ואחרונה שעלתה לשידור ב-9 באוגוסט 2023.
הסדרה זכתה בפרס התקשורת של הליגה ההומו-לסבית נגד השמצה בשנת 2020 על תוכנית יוצאת מן הכלל לילדים ולמשפחה.
ריקי (ג'ושוע באסט) חוזר לתיכון איסט היי, התיכון המקורי בו צולם הסרט היי סקול מיוזיקל בסולט לייק סיטי, לאחר חופשת הקיץ ומגלה כי בת זוגו לשעבר, ניני (אוליביה רודריגו) יוצאת כעת עם אי.
(מאט קורנט), אותו הכירה במחנה קיץ.
המורה החדשה לתיאטרון, מיס ג'ן (קייט ריינדרס) מודיעה כי בית הספר יעלה הפקת תיאטרון של היי סקול מיוזיקל.
ניני מחליטה להיבחן למחזמר וריקי, ששומע על כך, מחליט להיבחן אף הוא כדי לזכות בחיבתה.
ניני פוגשת את ג'ינה (סופיה ויילי), רקדנית מוכשרת, שמאיימת עליה ביכולות הריקוד והשירה שלה.
ניני כועסת על ריקי על כך שנבחן למחזמר והשניים מגלים כי הם לוהקו לתפקידים הראשיים של טרוי וגבריאלה.
המחזרות למחזמר מתחילות ומתקיימת הקראה של התסריט עם כל צוות השחקנים.
ניני מתעלמת מריקי ומאוחר יותר מתעממת איתו לגבי המניעים שלו להשתתף בהפקה, מה שגורם לו לשקול לפרוש.
מקנא בריקי ומתכנן לגנוב לניני את הטלפון כדי להסתכל בהודעות שלה.
ג'ינה, שרוצה לזכות בתפקיד הראשי, מסייעת לאי.
ומציעה לו לשתף פעולה בהמשך.
מקשיב להודעה שריקי משאיר לניני ומוחק אותה.
הוא מגלה את הפרט הזה לריקי, וריקי מדבר על כך עם ניני.
מר מאזארה (מארק סיינט סייר), מורה למדעים, מגלה כי מיס ג'ן הייתה רק ניצבת בסרט המקורי, בסתירה למה שסיפרה לצוות בית הספר ששכר אותה, ומאיץ בה לספר את האמת לתלמידיה.
לגבי גניבת הטלפון שלה, הם מתווכחים וניני מחליטה להיפרד ממנו.
ריקי מגלה שהוריו החליטו להתגרש וכי אמו עוברת לגור בשיקגו.
הוא מדבר עם חברו הטוב ביג רד (לארי ספרסטיין) ועם ניני.
לאחר השיחה עם ריקי, ניני כותבת את "All I Want".
ניני מחליטה לא ללכת לנשף ולבלות את הערב עם מיס ג'ן וחברתה הטובה קורטני (דארה רני).
מיס ג'ן פוגשת את אביו של ריקי, מייק (אלכס קוויג'אנו), וקשר רומנטי נוצר בין השניים.
קרלוס (פרנקי רודריגז), העוזר של מיס ג'ן, עוזר לסב (ג'ו סראפיני), שלוהק לתפקיד שארפי בכוריאוגרפיה למחזמר והם מחליטים כי הם ילכו ביחד לנשף.
ריקי נוזף בג'ינה על כך שניצלה את המצב בין ניני ואי.
ולאחר שהתנצל, מסיע אותה לביתה והם מתיידדים.
מיס ג'ן מזומנת לפגישה דחופה אצל מנהל בית הספר, ובעקבות כך מושהית מתפקידה.
התלמידים מחליטים לתמוך במיס ג'ן ומתאגדים כדי לבצע שיר במהלך שימוע הפיטורין שלה, על מנת שבית הספר ישאיר אותה בתפקידה.
בעקבות כך, מיס ג'ן לא מפוטרת על ידי הנהלת בית הספר.
בפגישה מיס ג'ן מגלה שמייק הוא אביו של ריקי.
ניני מקנאה בידידות הנרקמת בין ריקי לג'ינה.
במהלך חג ההודיה אשלין (ג'וליה לסטר) מארגנת מסיבה לכל צוות התיאטרון בביתה.
במהלך המסיבה, אימה של ג'ינה מספרת לה כי הן נאלצות לעבור שוב לעיר אחרת.
ניני שוקלת לעבור ללמוד בבית הספר לאומנויות הבמה בדנוור.
לאחר החג צוות השחקנים מגלה כי התיאטרון נשרף וכי הם לא יוכלו לבצע בו חזרות.
קרלוס מעביר את ההצגה לתיאטרון נטוש אחר בעיר.
מיס ג'ן מגלה את יכולת השירה של קורטני במהלך חזרה, לפני שקורטני מתקשרת לבית הספר לאמנויות הבמה שניני התעניינה בו.
במהלך הזיה שמתרחשת לאחר מכה חזקה בראשה, מיס ג'ן חולמת על לוקאס גראביל, שגילם את ראיין בסרט המקורי, שמפציר בה להעביר את ההצגה חזרה לאיסט היי.
מיס ג'ן מעבירה את ההצגה לאולם הספורט הבית ספרי.
מיס ג'ן מבקשת מקורטני לשחק את טיילור במקומה של ג'ינה, שעזבה את העיר.
ג'ינה מגיעה במפתיע לגלם את תפקידה באמצע המופע.
ניני מגלה כי קורטני הזמינה את הדקאנית של בית הספר לאמנויות הבמה למופע ונלחצת.
במהלך המופע בן זוגה החדש של אימו של ריקי מגיע, וריקי, שמופתע ומאוכזב, מבקש מאי.
בזמן זה ריקי מתעמת עם אימו.
ג'ינה מעודדת את ריקי לחזור ולצפות בהופעה בפנים.
כשהוא נכנס ניני מעודדת אותו לבצע איתה את השיר "Breaking Free" והם מסיימים את ההופעה ביחד.
בסוף ההופעה ניני וריקי מדברים, הוא מצהיר על אהבתו כלפיה והשניים מתנשקים.
אשלין מקבלת פרחים מביג רד והשניים מתנשקים.
ניני פוגשת את הדקאנית לאחר המופע, והיא מברכת את ניני ומציעה לה להצטרף לבית הספר לאומנויות בדנוור בעוד כחודש.
אשלין מציעה לג'ינה להישאר איתה לסמסטר הבא במקום לחזור לאימה בלואיזיאנה.
לאחר היציאה לחופשת חג המולד, מיס ג'ן מתכוננת למחזר האביב - היי סקול מיוזיקל 2. היא פוגשת את זאק רוי (דרק האף), בן זוגה לשעבר מימי התיכון שהתחיל לעבוד כמורה לתיאטרון בתיכון היריב, נורת' היי.
הוא מספר לה כי הוא ותלמידיו עתידים להפיק מחזמר של בת הים הקטנה בתקווה לזכות בפרס אלן מנקן על הפקות תיאטרון בתיכונים.
מיס ג'ן, מאוימת, מחליטה להחליף את המחזמר ליפה והחיה, על מנת להתמודד גם היא על הפרס.
אביו של ריקי מודיע לו כי הם הולכים לעזוב את ביתם ולעבור לדירה, קטנה יותר, לאחר עזיבת אימו.
ניני, לאחר שהתקבלה לבית הספר לאמנויות הבמה, חושפת בפני ריקי שהיא עוברת לדנוור.
האודישנים למחזמר האביב מתחילים ותלמידה חדשה בשם לילי (אוליביה רוז קיגן) מנסה להתקבל, אך התלמידים ומיס ג'ן שמים לב להתנהגותה היהירה, ובשל כך היא אינה מקבלת תפקיד במחזמר.
לתפקידים הראשיים מלוהקים אשלין וריקי בתפקידים של בל והחיה, בהתאמה.
באותו הזמן, ניני מתחילה להרגיש בודדה בבית הספר החדש שלה.
ביום האהבה, ניני וריקי מנסים להיפגש, אך ללא הצלחה.
קורטני מתחילה לעבוד כעוזרת מנהל בפיצרייה המשפחתית של ביג רד, וחווה קשיים עם אחד מהעובדים, האווי (רומן בנקס).
החזרות למחזמר מתחילות ואשלין חוששת שהיא לא מתאימה לתיאור המסורתי של בל.
לילי מספרת למיס ג'ן כי היא עוברת לנורת' היי.
אי.ג'יי מגלה לניני שהוא לא התקבל לאוניברסיטת דיוק, אחת שאליה הלכו סביו, אימו ואביו.
מתחילה סופת שלגים ומיס ג'ן וניני נתקעות בדרכים, בעוד שאר התלמידים נתקעים בבית הספר ללא חשמל.
ניני מספרת למיס ג'ן כי היא אומללה בבית הספר בדנוור ומיס ג'ן מעודדת אותה לבחור במה שעושה אותה מאושרת.
כתוצאה מכך ניני מחליטה להישאר באיסט היי.
כדי לחגוג את יום הולדתו ה-16 של קרלוס, תלמידי התיאטרון עורכים לו מסיבת הפתעה בחווה המשפחתית של סב.
אביו של ריקי, מייק, מסכים לפקח על המסיבה לצד מיס ג'ן, וחיבתו אליה מתעצמת.
מאוחר יותר באותה המסיבה, ג'ינה מתקשרת לאמה ומספרת לה שהיא מוכנה לחזור הביתה, בעוד שאי.ג'יי מוצא את עצמו מפתח רגשות רומנטיים כלפי ג'ינה.
ריקי מנסה לשכנע את מיס ג'ן לתת לניני תפקיד במחזמר עכשיו כשהיא חזרה, אך היא לא מסכימה.
עם זאת, כשנורת' היי פתאום משנים את הפקתם ל"יפה והחיה" גם הם כדי לתדלק את היריבות, מיס ג'ן חושבת על רעיון חדשני כדי לאפשר לניני לחזור לבמה.
אחרי שנורת' היי פרסמו סרטון לפרסום המופע שלהם, מיס ג'ן יוזמת סדנת עבודה שתתפרס על סוף שבוע העוסקת באלתור על מנת לעזור לשחקנים בביטוי דמויותיהם.
בנוסף, מיס ג'ן יוצרת עבור ניני תפקיד חדש שיאפשר לה להשתתף במופע, גרסה חיה של הוורד המכושף; ניני כותבת שיר המתאר את הרגשות של הוורד לקראת המופע.
קרלוס מצלם את ניני שרה את השיר ללא ידיעתה ומעלה את הקליפ לאינסטגרם של התיכון.
ניני עוזרת לקורטני למצוא את הביטחון להודות ברגשותיה כלפי האווי.
ריקי מתחיל להרגיש שמערכת היחסים שלו עם ניני מתפוררת וכי הדברים סביבו משתנים יותר מדי ומביע את אי נוחותיותו מהזוגיות של אביו עם מיס ג'ן, מה שגורם לה לסיים את הקשר על מנת להגן על רגשותיי.
ג'ינה נפתחת לאשלין בנוגע לסוד שהסתירה, מגלה לה כי בסוף המחזמר של הסמסטר האחרון, ג'ינה הודתה ברגשותיה האמיתיים בפני ריקי.
על מנת לעזור לה להישאר, אשלין מבצעת גרסה של השיר 'Home'.
לאחר שאיי.ג'יי וג'ינה מתחילים להנחות את תוכנית הבוקר הבית ספרית ביחד, הקשר שלהם מתחזק.
קורטני חושפת את התלבושות להצגה והתלמידים חושדים כי נורת' היי גנבו מהם את המסכה של החיה.
הם פולשים לנורת' היי ונתפסים על ידי לילי, שמציעה להם לעשות קרב ריקודים לשיר מהמחזמר שיבחר בצורה רנדומלית, והם מסכימים.
השיר "The Rose Song" הופך לפופולרי ברשת וריקי חווה קושי לגבי השיר מכיוון שמילותיו מתארות את מערכת היחסים שלהם באור לא מחמיא.
ניני פותחת חשבון אינסטגרם למוזיקה שלה ומאמצת את שמה המקורי - נינה.
קורטני מגלה שהאווי מגלם את החיה במחזמר של נורת' היי ומרגישה נבגדת.
התלמידים נענשים על כך שפרצו לנורת' היי והחזרות למחזמר מושהות לשבוע.
חשבון האינסטגרם של ניני צובר פופולריות, אבל ריקי מתוסכל מהתקשורת הלקויה של הזוג.
הם נפרדים כשהם מבינים שהם עוצרים אחד את השנייה מלהתפתח ולגדול.
ביג רד ואשלין נתקלים בבעיות קלות במערכות היחסים שלהם, לאחר שבטיולם האחרון לבית הספר היריב, התלמיד שמשחק את לומייר, אנטואן (אנדרו בארת' פלדמן) מציע לה לצאת לדייט ובאותו הזמן עוקץ את בן זוגה.
בעיות נוספות נחשפות כשאשלין לא מבינה את חזונו לעתיד של בן זוגה, אך המצב מסתדר ביניהם כשהיא מבינה את טעותה.
קורטני עדיין מסרבת להקשיב להאווי או לסלוח לו, אך מתחילה להוריד את חומותיה לאחר שהוא שר לה סרנדה לשיר 'If I Can't Love Her'.
אחרי שנורת' היי מפרסמים סרטון המשמיץ את איסט היי בזמן חופשת האביב, ניני ואשלין כותבות בתגובה את השיר "You Ain't Seen Nothin" אותו מבצעים צוות שחקני המחזמר.
ריקי טס לבקר את אמו בשיקגו בעודו מדוכדך בעקבות הפרידה מניני.
במהלך הביקור הוא כותב את השיר "Let You Go" המבטא את רגשותיו.
שבועיים לפני מופע הפתיחה, סצנת השינוי של החיה עדיין אינה מבוצעת כמו שצריך, וכולם מנסים למצוא פתרון יצירתי לבעיה בכך שהם מתפזרים לשני צוותים; הבנות בנוסף לסב מתאגדות אצל אשלין, והבנים באים למרתפו של ביג רד.
סב מרגיש חוסר ביטחון במערכת היחסים שלו עם קרלוס מכיוון והאופציות של שניהם בנוגע לאהבה מוגבלות, וריקי עוזר לקרלוס לכתוב שיר אהבה למענו שיבטא את רגשותיו האמיתיים.
במהלך חזרה לא מבוקרת של צוות השחקנים, ריקי נקשר ועולה אל התקרה בחבלים, מה שמוביל לכך שהחבלים נקרעים והוא מתרסק על הרצפה.
בערב הפתיחה, מגלים שבזמן נפילתו, ריקי פצע את אשלין, משאיר את שניהם עם יד שבורה.
הם עדיין נאלצו לעשות את ההצגה מפני שמיס ג'ן לא ליהקה אף שחקנים מחליפים לאחר המחזמר הקודם.
לילי וריקי מתחילים לדבר מאחורי הקלעים והזוג מתחיל להתחבר.
אחיה של ג'ינה, ג'יימי (ג'ורדן פישר), מופיע ואחרי שהוא מברך את ג'ינה, היא סולחת לו על שעזב אותה ואת אמה.
קורטני נתקלת בהאווי, שנראה מעט חרד, מה שגורם לה להתחיל לפקפק בעצמה.
מדברים על ג'ינה וג'יימי מודה לו על היותו דמות אח בשבילה, דבר שבא עבורו כהפתעה.
צוות המחזה לא מצליח למצוא את הרתמה של ריקי לסצנת השינוי לאחר שלילי גונבת אותה.
ההצגה מסתיימת לאחר שצוות השחקנים אלתר סצנת שינוי המחליפה את הרתמה.
האווי מספר לקורטני שהוא רוצה להמשיך את מערכת היחסים ביניהם, והיא מסכימה.
כי הוצעה לו עבודה בקלטק לתוכנית הרובוטיקה שלהם לאחר שאביו של אי.ג'יי המליץ עליו.
בשל אי ההבנה שלו לגבי רגשותיה של ג'ינה לאחר שיחתו עם ג'יימי, אי.ג'יי.
מבטל את הדייט שלו עם ג'ינה.
ניני וריקי קוראים אחד לשנייה את כרטיסי הברכה שלהם.
קרלוס וסב נתקלים במיס ג'ן המתוחה.
ביטל את הדייט, וניני מנחמת אותה, בעוד ג'ינה אומרת לניני שהיא צריכה להרחיב את קריירת המוזיקה שלה ולפנות לג'יימי.
ריקי מעניק למיס ג'ן את ברכתו לצאת עם אביו.
בפיצרייה, לילי ואנטואן מתפרצים למסיבה בצורה לא מוזמנת ומיד מגורשים בידי התלמידים, ולילי חושפת שהיא מחבבת את ריקי.
מיס ג'ן והתלמידים מחליטים שעליהם לפרוש מהתחרות.
מר מזארה חושף את רגשותיו כלפי מיס ג'ן.
ניני מתקשרת לג'יימי, בעוד שריקי מתקשר ללילי.
אשלין מזכירה כלאחר יד כי אי ג'יי מאמין שג'ינה רואה בו אח - מה שגרם לג'ינה למצוא את אי.ג'יי.
ולבקש ממנו להיות הנשיקה הראשונה שלה.
ג'ינה, אי.ג'יי, אשלין, קורטני וקרלוס מגיעים לקליפורניה כדי להשתתף במחנה הקיץ "שאלו לייק".
החברים פוגשים את מדוקס (סיילור בל), מדריכה בהכשרה, ואת ג'ט (אדריאן ליילס), חניך חדש ומסתורי.
ג'יי התחילו מערכת יחסים, ולג'ינה יש שאיפות לגלם את התפקיד הראשי במחזמר, שמתגלה כ"לשבור את הקרח".
קורבין בלו מופיע במחנה כדי להכריז על הכוונה שלו לצלם סדרה התתעד את תהליכי ההכנה למחזמר, אותה ינחה.
כשמנהל המחנה דיואי ווד (ג'ייסון ארלס) מבין שקורבין לא יהיה במאי המחזמר, הוא מגייס את אי.ג'יי למלא את התפקיד.
ריקי מבלה עם לילי, אך לאחר שגילה את הרתמה הגנובה שברשותה, הוא דוחה את הטיול עם משפחתה, ומחליט ללכת למחנה עם חבריו.
בינתיים, ניני נפגשת עם מיס ג'ן כדי לחפש השראה לכתיבת השירים שלה, לפני שהיא יוצאת לטיול עם אמהותיה לדרום קליפורניה.
לאחר מכן, החניכים מתכוננים לאודישנים למחזמר.
ג'ינה מקנאה בחברות של אי.
ג'יי עם ואל (מג דונלי), חניכה לשעבר שהופכת לכוריאוגרפית של המחזמר.
ג'ט שר באודישן ועושה רושם.
בינתיים, האמהות של ניני קובעות לה להיפגש עם חבר שלהן, מרווין (ג'סי טיילר פרגוסון), שהיא מגלה שהוא אביה הביולוגי.
רשימת השחקנים של המחזמר מתפרסמת, וחושפת כי התפקידים הראשיים הם ג'ינה בתור אנה, קורטני בתור אלזה וריקי בתור קריסטוף.
אי ג'יי נדהם לגלות שואל ליהקה אותו לתפקיד סוון האייל בנוסף לתפקידי הבמאי שלו.
הוא מוצא את תפקיד הבימוי שלו תובעני ומתחיל להתרחק מחבריו.
מדוקס לוקחת את הקבוצה לטיול קמפינג.
למדוקס וג'ט יש עימות, בו הם חושפים שהם אחים.
אשלין משלימה עם הליהוק שלה לאנסמבל המופע.
אי ג'יי משתדל להבטיח שביקורו האחרון של קורבין בלו לא יביא לדרמה כלשהי, בזמן שהצוות מתחיל לצלם את תהליך החזרות.
החזרה הראשונה מתרחשת, וצ'אנינג (בן סטילוול) משכנע את קורבין ליצור דרמה בין החניכים לסרט התיעודי.
אמה של ג'ינה מתקשרת לומר שהיא חוזרת לסולט לייק סיטי, בעוד אי ג'יי מקבל מכתב מאביו, שיש לו תוכניות ללמוד בבית ספר בסנט לואיס.
החניכים מנסים ליצור דרמה במהלך החזרות למופע על מנת ליצור עניין בסרט התיעודי של קורבין.
קרלוס מוביל את הקבוצה באלתורים של קונפליקטים בין החניכים.
עם זאת, צוות הצילום מזהה את הרגשות האמיתיים של ג'ינה וחששותיה לגבי הידידות של אי ג'יי עם ואל.
החניכים מבחינים במתח בין ג'ינה וריקי, וג'ינה מתעמתת עם אי ג'יי על כך שלא סיפר לה על כוונותיו לעבור לסנט לואיס.
צ'אנינג מרוצה מהתוכן שצילם, אבל הדרמה הבדיונית מתעלה על החזרות והופכת לאמיתית; הקבוצה בסופו של דבר מגלה שמדוקס וג'ט הם אחים.
מדוקס מדברת עם אשלין על הרגשות הרומנטיים שהיא חושדת שיש לאשלין כלפי ואל, וקורטני הופכת להיות מודעת לחרדות שלה.
ריקי מודה בפני קרלוס ברגשותיו כלפי ג'ינה, אבל זה נתפס בעדשת המצלמה.
מלחמת צבעים מתחילה והחניכים מחולקים לשני צוותים: כחול וצהוב.
החניכים מתחרים במשחקי ספורט ובתחרויות אתלטיות לאורך כל היום.
מיס ג'ן באה לסייע לאי ג'יי לביים את המחזה.
אשלין מודה ברגשותיה כלפי ואל.
הקבוצה הצהובה זוכה בתחרות וכתוצאה מכך, מדוקס וג'ט מתקרבים.
ריקי מחליטה לעזור לג'ט לחבר שוב בין מדוקס לבת זוגה לשעבר, מדיסון (ג'וג'ו סיווה).
קרלוס מקבל את אשלין לקהילה הגאה; סב מגיע למחנה לבקר את קרלוס.
כחלק מהתוכנית של ג'ט, מדיסון מגיעה גם היא ומתנצלת על הפרידה ממדוקס.
מדוקס ומדיסון מחליטות לחזור, אבל מדוקס מבינה כי היא מפתחת רגשות לאשלין.
ג'ינה מרגישה שבמהלך הקיץ אי ג'יי לא הקדיש לה זמן ומחליטה להיפרד ממנו.
ריקי חושש שצילומים המכילים את הווידוי שלו על רגשותיו כלפי ג'ינה יתפרסמו בקרוב; הוא מתכנן לספר לה, אבל לאחר שגילה על הפרידה, מחליט שלא.
החרדה של קורטני מתעצמת בלילה שלפני ההפקה.
יום ההולדת של ריקי חל באותו יום של ערב הפתיחה; ביג רד, מיס ג'ן וניני מגיעים לצפות בהפקה.
ניני אומרת למיס ג'ן שהיא עוברת לגור בקליפורניה.
מדוקס שואלת את אשלין אם היא מתכננת לספר לביג רד על נטייתה המינית.
ההופעה מתחילה ומשודרת בשידור חי באינטרנט.
אלכס (אריה ברוקס) עוזרת לקורטני לנהל את החרדה שלה לאורך המופע.
הניסיונות של צ'אנינג במופע לא צולחים וקורבין מפטר אותו.
קורבין שר את "Everyday" עם צוות השחקנים לאחר ההופעה.
חודש לאחר מכן, בהקרנת הבכורה של הסרט התיעודי, החניכים המומים מאיך שהם הוצגו על המסך.
אשלין מכלה שביג רד הוא ביסקסואל.
ג'ינה וריקי חושפים את רגשותיהם אחד כלפי השני ומתנשקים.
בעונה זאת תלמידי איסט היי מעלים הפקת תיאטרון של "היי סקול מיוזיקל 3" במקביל לצילומי הסרט "היי סקול מיוזיקל 4: האיחוד".
בסוף הפרק האחרון, ג'ינה מוציאה הודעה מפתיעה במהלך מסיבת עיתונאים.
היא מגלה שהיא לוהקה לסרט הוליוודי גדול, שיצולם בניו זילנד.
זה מוביל את ריקי להאמין שג'ינה תעזוב.
הוא ממהר להצהיר על אהבתו אליה במחווה רומנטית גדולה באמצעות שיר.
עם זאת, ג'ינה מגלה שהיא למעשה התוודתה על רגשותיה על ידי הנחת פתק בכובע שלו במהלך חג ההודיה.
בטוויסט, ג'ינה משתמשת בהשפעתה החדשה כדי לשכנע את במאית הסרט, קווין (קייטלין ריילי), לשנות את מיקום הצילומים של הסרט לסולט לייק סיטי.
זה מאפשר לה להישאר באיסט היי ולהשתתף במחזמר האביב.
בהשראת המהלך הזה, גם מיס ג'ן (קייט ריינדרס) מחליטה להישאר באיסט היי, מוותרת על הצעה להצטרף לצוות השחקנים של "מרשעת".
לדמויות אחרות יש התפתחויות משלהן, כמו אשלין ומדוקס שחולקות נשיקה, קורטני שבוחרת ללכת ללמוד ב-HBCU, סב שיוצא מהארון בפני אביו ועוד מערכות יחסים שונות שנוצרות.
נינה "ניני" סלזר-רוברטס (אוליביה רודריגו) (עונות 1–2, משנית עונה 3) – חובבת מחזות זמר ותיאטרון.
יש לה שתי אימהות והיא הייתה במערכת יחסים עם ריקי עד שנפרדו והיא הכירה את אי ג'יי במחנה הקיץ.
היא מלוהקת לתפקיד הראשי של גבריאלה מונטז במחזמר בעונה הראשונה לצד ריקי וכך הם מתאהבים מחדש וחוזרים להיות ביחד.
היא מתקבלת לבית ספר לאמנויות בדנוור ועוברת לשם, אך מרגישה כי המוסד לא מאפשר לה את הגמישות והיצירתיות הנדרשות לעיסוק שלה ככותבת שירים וחוזרת לסולט לייק סיטי.
היא וריקי נפרדים לאחר חזרתה לעיר.
היא ממשיכה לכתוב שירים ומקבלת הזדמנות לעבוד עם אחיה של ג'ינה, שהוא מפיק מוזיקלי מצליח.
בעונה השלישית יוצאת עם משפחתה לטיול בקליפורניה ופוגשת את אביה הביולוגי.
בסוף העונה השלישית עברה לקליפורניה לצמיתות.
ריצ'רד "ריקי" בוון (ג'ושוע באסט) – תלמיד בתיכון איסט היי שהוריו בתהליכי גירושים.
החבר הטוב ביותר של ביג רד.
היה במערכת יחסים עם ניני עד שנפרדו לפני תחילת הקיץ.
הוא מעוניין לחזור אליה ולכן נבחן למחזמר ומתקבל לתפקיד הראשי של טרוי בולטון, בו הוא מככב לצידה.
במהלך החזרות הם מתקרבים ומתאהבים מחדש וחוזרים בערב הפתיחה של המחזמר.
בעונה השנייה מתקבל לתפקיד הראשי של החיה במחזמר.
הוא וניני נפרדים לאחר שהם מרגישים שהם רוצים דברים שונים.
הוא מתחיל לצאת עם לילי, אך במהרה הוא מגלה כי היא ניסתה לחבל במחזמר שהעלו, נפרד ממנה ויוצא עם חבריו למחנה קיץ.
הוא מפתח רגשות לג'ינה והם אף מככבים ביחד במחזמר.
הוא וג'ינה חולקים נשיקה בסיום העונה השלישית.
קאזוול (מאט קורנט) (עונות 1–3, משני עונה 4) – תלמיד כיתה י"ב וספורטאי חובב תיאטרון שניני פגשה בעבר במחנה קיץ, שמלוהק לתפקיד צ'אד דנפורת' והשחקן המחליף לתפקיד טרוי.
במהלך הזוגיות שלו עם ניני הוא מתנהג בצורה מניפולטיבית - מה שגורם לפרידה שלהם.
בעונה השנייה מלוהק לתפקיד גסטון.
לא מתקבל לאוניברסיטת דיוק, מחליט לקחת שנת חופש לפני האוניברסיטה וזה גורם לקרע בינו לבין אביו.
בסוף העונה השנייה, הוא וג'ינה מתנשקים.
בעונה השלישית הוא נבחר על ידי מנהל המחנה, אגם רדוד, לביים את המחזמר, לשבור את הקרח, ובנוסף גם מלוהק לתפקיד של סוון.
בגלל עומס העבודה שלו, הוא וג'ינה מתרחקים עד שהיא נפרדת ממנו.
ג'ינה פורטר (סופיה ויילי) – תלמידה חדשה עם תשוקה לתיאטרון, המלוהקת בתור טיילור מקסי והשחקנית המחליפה לתפקיד לגבריאלה.
במהלך העונה הראשונה מנסה לחבל לניני בתהליך החזרות ולקבל את התפקיד שלה.
אימה מודיעה לה בתחילת העונה השנייה כי הן עוזבות את העיר, ואשלין מזמינה אותה להתגורר איתה בינתיים.
היא מלוהקת לתפקיד מאבקת הנוצות במחזמר היפה והחיה.
בסוף העונה השנייה היא ואי ג'יי מתנשקים.
בעונה השלישית יוצאת עם חבריה למחנה קיץ ומלוהקת לתפקיד של אנה במחזמר.
היא ואי ג'יי נפרדים לפני עליית המופע.
בסוף העונה השלישית היא מודה בפני ריקי כי יש לה רגשות כלפיו והם מתנשקים.
נואה "ביג רד" רדנוביץ' השלישי (לארי ספרסטיין) (עונות 1–2, משני עונות 3–4) – חברו הטוב ביותר של ריקי, שבניגוד לרצונו מתחיל לעבוד בהפקת המחזמר למרות חוסר הידע שלו בנושא תיאטרון.
מאוחר יותר נחשף שהוא בעל כשרון נסתר בסטפס ובעל ידע בתחום האלקטרוניקה.
בעונה השנייה מלוהק לתפקיד לה-פו (היפה והחיה).
הוא ואשלין ביחד מאז סוף העונה הראשונה.
בסוף העונה השלישית הוא חושף כי הוא ביסקסואל.
אשלין קאזוול (ג'וליה לסטר) - בת דודתו של איי ג'יי השואפת להיות פזמונאית, המלוהקת לתפקיד גברת דרבוס בעונה הראשונה.
בעונה השנייה מלוהקת לתפקיד הראשי של בל.
בעונה השלישית היא במקהלה של המחזה ומפתחת רגשות למדריכה שלה במחנה, ואל.
נהיית בת זוגו של ביג רד בסוף העונה הראשונה.
קורטני גרין (דארה רני) - חברתה הטובה של ניני ואקטיביסטית פמיניסטית, העובדת במחלקת התלבושות של המחזמר.
בעונה השנייה מלוהקת לתפקיד גברת תֵּיוֹן.
בעונה השלישית מלוהקת לתפקיד הראשי של אלזה יש לה פחד גבהים.
קרלוס רודריגז (פרנקי רודריגז) – הכוריאוגרף של ההפקה שעובד לצד מיס ג'ן.
בעונה השנייה מלוהק לתפקיד לומייר.
בעונה השלישית מלוהק לתפקיד של אולף.
בנג'מין מזארה (מארק סיינט סייר) (עונות 1–2 ו-4) – מורה המדעים בתיכון שמתנגד להתמקדות של בית הספר באמנויות הבמה.
הוא ומיס ג'ן מתחברים ומסייעים אחד לשנייה בפרויקטים שונים.
בסוף העונה השנייה הם הופכים לזוג.
ג'ניפר "מיס ג'ן" (קייט ריינדרס) (עונות 1–2 ו-4, אורחת עונה 3) – המורה החדשה לדרמה של איסט היי, שהופיעה בסרט המקורי של היי סקול מיוזיקל כרקדנית רקע וביימה את הפקת בית הספר.
יצאה עם מייק, אביו של ריקי, אך הם נפרדו.
מאוחר יותר מתחילה זוגיות עם בנג'מין.
סבסטיאן "סב" מתיו-סמית' (ג'ו סרפיני) (ראשי עונה 2, משני עונה 1 ו-4, אורח עונה 3) – תלמיד המלוהק לתפקיד שארפיי אוונס.
הוא מתחיל מערכת יחסים עם קרלוס.
בעונה השנייה מלוהק לתפקיד צ'יפ.
ג'ט (אדריאן ליילס) (עונה 3, משני עונה 4) – בחור חדש ומסתורי במחנה הקיץ.
לא בחר להגיע למחנה, אך מתחבר מהר לריקי.
מדוקס "גאדג'ט" (סיילור בל) (עונה 3, משנית עונה 4) – בחורה בעל חוש טכנולוגי, שנונה, שתמיד מצייתת לכללים.
חניכה ותיקה במחנה וחברה טובה של אי.ג'יי.
לא מתחברת בקלות לאנשים ומרגישה נחותה לצד אחיה.
ואל (מג דונלי) (עונה 3) – סטודנטית מצחיקה ובעלת ביטחון עצמי.
חניכה ותיקה במחנה הקיץ שהפכה למדריכה בהכשרה.
חברה טובה של אי ג'יי.
אמי (ליאמני סגורה) (עונה 4; משנית עונה 3) – תלמידת כיתה ח' מפוחדת הנבחנת לראשונה להפקת התיאטרון במחנה הקיץ.
אלכסיס נליס בתפקיד נטלי באגלי, מנהלת הבמה בהפקה.
ניקול סאליבן ומישל נואה בתפקיד קרול ודנה, האמהות של ניני.
ז'יאן סקאטה בתפקיד מלו, סבתא של ניני.
אלכס קוויג'אנו בתפקיד מייק בוואן, אביו של ריקי, שאשתו עזבה אותו לשיקגו.
ולנטה רודריגז בתפקיד המנהל גוטיירז.
בת' לאק בתפקיד לין בוואן, אשתו של מייק ואמו של ריקי, שחוזרת כדי להודיע שהיא ומייק מתגרשים.
דרק האף בתפקיד זאק, (עונה 2) בן זוגה לשעבר של מיס ג'ן ושחקן ומורה לדרמה בבית הספר נורת' היי.
אוליביה רוז קיגן בתפקיד לילי, (עונות 2–3) תלמידה חדשה באיסט היי שנבחנת למחזמר "היפה והחיה" ולא מקבלת תפקיד בשל התנהגות מרושעת כלפי התלמידים האחרים.
היא עוברת לאחר מכן לנורת' היי, ומתקבלת לתפקיד הבמאית המשותפת של ההצגה ביחד עם זאק, מגלמת את בל במחזה של נורת היי.
רומן בנקס בתפקיד האווי, (עונה 2) תלמיד בנורת' היי שעובד בפיצריה של המשפחה של ביג רד.
מגלם את החיה במחזה של נורת' היי.
אנדרו בארת פלדמן בתפקיד אנטואן, (עונה 2) תלמיד בתוכנית לחילופי סטודנטים בנורת' היי.
מגלם את לומייר במחזה של בית ספרו.
קימברלי ברוקס בתפקיד מישל גרין (עונה 2), אמא של קורטני.
בן סטילוול בתפקיד צ'אנינג (עונה 3), צלם סדרת הדוקו על ההפקה התיאטרלית של "לשבור את הקרח" במחנה הקיץ.
אריה ברוקס בתפקיד אלכס (עונה 3), תלמידת כיתה ח' שנונה וחכמה וחניכה חדשה במחנה הקיץ.
קייסי (קייסי סטרוה) (עונה 1, 4) – חברת מועצת בית הספר.
סטרוה גילמה את מרת'ה קוקס בסרט המקורי.
מגיעה לצלם את הסרט "היי סקול מיוזיקל 4: האיחוד" באיסט היי במהלך העונה הרביעית.
לוקאס גראביל (עונות 1, 4) – מופיע בתרחיש חלומי.
גראביל שיחק את ראיין אוונס בסרט המקורי.
מגיע לצלם את הסרט "היי סקול מיוזיקל 4: האיחוד" באיסט היי במהלך העונה הרביעית.
במהלך העונה הרביעית, הזהות הקווירית של ראיין מאושרת, לאחר שבעבר רק נרמזה.
ג'ק (אשר אנג'ל) (עונה 2) – נער שג'ינה פוגשת בשדה התעופה ומתיידדת איתו.
ג'יימי פורטר (ג'ורדן פישר) (עונה 2) – אחיה הגדול של ג'ינה.
קורבין בלו (עונות 3–4) – כוכב הזיכיון "היי סקול מיוזיקל".
מגיע למחנה הקיץ על מנת לצלם סרט דוקומנטרי על המחזה.
ג'ייסון ארלס בתפקיד דיואי ווד (עונה 3), מנהל מחנה הקיץ.
מדיסון (ג'וג'ו סיווה) (עונה 3) – בוגרת מחנה הקיץ ובת זוגה לשעבר של מדוקס.